Direktīvas 2001/83 mērķi atšķiras no [kombinētās] nomenklatūras mērķiem.

Papildus, no Direktīvas 2001/83 1. panta formulējuma izriet, ka zāles šīs direktīvas izpratnē ir, pirmkārt, jebkura viela vai vielu salikums, kurš uzrāda īpašības, kas vajadzīgas, lai ārstētu cilvēku slimības vai veiktu to profilaksi, un, otrkārt, jebkura viela vai vielu salikums, ko var izmantot vai ievadīt cilvēkiem vai nu ar mērķi atjaunot, uzlabot vai pārveidot fizioloģiskas funkcijas, izraisot farmakoloģisku, imunoloģisku vai metabolisku iedarbību, vai lai noteiktu medicīnisku diagnozi.

Turklāt no Regulas Nr. 2658/87 preambulas astotā apsvēruma izriet, ka [kombinētās] nomenklatūras noteikumi ir jāinterpretē visām dalībvalstīm identiskā veidā.

Šajā ziņā vispirms no Direktīvas 2001/83 preambulas 2.–5. apsvēruma izriet, ka tās mērķis ir tuvināt valsts tiesisko regulējumu zāļu jomā, vienlaicīgi nodrošinot galvenā mērķa īstenošanu, proti, sabiedrības veselības aizsardzību.

Kopējā muitas tarifa kombinētā nomenklatūra, kas ir iekļauta Regulas Nr. 2658/87 par tarifu un statistikas nomenklatūru un kopējo muitas tarifu I pielikumā, kas grozīts ar Regulu Nr. 1006/2011, ir jāinterpretē tādējādi, ka produkti, kuriem ir labvēlīga ietekme uz veselību kopumā un kuru galvenā sastāvdaļa ir aktīva viela, kas ietilpst uztura bagātinātājos, kuri tiek klasificēti šīs nomenklatūras tarifu pozīcijā 2106, ietilpst šajā pozīcijā, kaut arī to ražotājs tos uzrāda kā zāles un tie tiek tirgoti kā zāles.

Klasifikācijas regula ir vispārpiemērojama, jo tā attiecas nevis uz kādu konkrētu saimnieciskās darbības subjektu, bet gan uz visu Muitas kodeksa komitejas izpētītajam produktam identisko produktu kopumu. Lai, interpretējot klasifikācijas regulu, noteiktu tās piemērošanas jomu, jāņem vērā arī tās pamatojuma izklāsts.

Protams, ka Regula Nr. 1264/98 un Īstenošanas regula Nr. 727/2012 par atsevišķu preču klasifikāciju kombinētajā nomenklatūrā nav tieši piemērojamas iepriekš minētajiem produktiem. Proti, šie produkti nav identiski šajās regulās paredzētajiem, jo tie atšķiras no tiem nesējvielu un mikroorganismu koncentrācijas ziņā.

Tomēr tādas klasifikācijas regulas kā Regulas Nr. 1264/98 un Īstenošanas regulas Nr. 727/2012 piemērošana pēc analoģijas produktiem, kas ir analoģiski šajās regulās paredzētajiem, sekmē saskanīgu kombinētās nomenklatūras interpretāciju, kā arī vienlīdzīgu attieksmi pret subjektiem.

Pirmkārt, no Regulas Nr. 1264/98 pielikuma 5. punkta formulējuma un, otrkārt, no Īstenošanas regulas Nr. 727/2012 pielikuma formulējuma izriet, ka produkti, kas sastāv no dažādām baktēriju kolonijām un nesējvielām, ir jāklasificē kombinētās nomenklatūras pozīcijā 2106, ņemot vērā vispārējos kombinētās nomenklatūras interpretācijas noteikumus, 30. nodaļas 1. piezīmes a) punktu, kā arī kombinētās nomenklatūras pozīcijas 2106, 2106 90 un 2106 90 98. Tādējādi šiem produktiem ir tāda pati aktīvā viela kā produktiem, kas klasificēti Regulā Nr. 1264/98 un Īstenošanas regulā Nr. 727/2012, un atšķirības starp abiem veido tikai izmantoto mikroorganismu un nesējvielu koncentrācija.

No tā izriet, ka šie produkti, kuru galvenā sastāvdaļa ir aktīvā viela, kas ietilpst uztura bagātinātājos, kuri ir klasificēti kombinētās nomenklatūras tarifu pozīcijā 2106 un kuriem ir labvēlīga ietekme uz veselību kopumā, ietilpst [kombinētās] nomenklatūras pozīcijā 2106.

(skat. 49.–54. punktu un rezolutīvās daļas 2) punktu)